**E L Ő T E R J E S Z T É S**

# Szombathely Megyei Jogú Város Közgyűlésének 2018. október 25-i ülésére

**Javaslat a Szombathelyi Sportközpont és Sportiskola Nonprofit Kft.-vel kötött**

**feladatellátási szerződés jóváhagyására**

Szombathely Megyei Jogú Város Közgyűlése a 220/2018. (IX.13.) Kgy. számú határozatában jóváhagyta, hogy a Szombathelyi Sportközpont és Sportiskola Nonprofit Kft. sportiskolai szakága 2018. október 1. napjától az úszás sportággal bővüljön.

A határozat 3. pontja kimondja: „Szombathely Megyei Jogú Város Közgyűlése felkéri a polgármestert, hogy a Szombathelyi Sportközpont és Sportiskola Nonprofit Kft.-vel kötendő Sport Feladatok Ellátására vonatkozó megállapodás aktualizált tervezetét terjessze a soron következő Közgyűlés elé.”

A határozatnak megfelelően, és az elmúlt időszak egyéb változásait figyelembe véve a Polgármesteri Hivatal és a Szombathelyi Sportközpont és Sportiskola Nonprofit Kft. elkészítette az aktualizált, módosításokat is tartalmazó egységes szerkezetű feladatellátási szerződést. A szerződés, a hozzá kapcsolódó bérleti díjakat tartalmazó táblázatokkal együtt jelen előterjesztés mellékletét képezi, amelyben a javasolt változásokat kiemeltük, a törléseket kihúzásokkal jelöltük.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. október „ ”**

 **/: Dr. Puskás Tivadar :/**

**HATÁROZATI JAVASLAT**

**…./2018. (X.25.) Kgy. számú határozat**

A Közgyűlés az előterjesztés mellékletét képező, a sportról szóló 2004. évi I. törvényben foglalt önkormányzati feladatok ellátására kötött megállapodást az előterjesztés szerinti tartalommal jóváhagyja, és felhatalmazza a Szombathelyi Sportközpont és Sportiskola Nonprofit Kft. ügyvezetőjét valamint a Polgármestert a szerződés aláírására.

**Felelős:** Dr. Puskás Tivadar, polgármester

 Koczka Tibor, alpolgármester

 Dr. Károlyi Ákos, jegyző

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője,

Karácsony Krisztina, a Szombathelyi Sportközpont és Sportiskola Nonprofit Kft. ügyvezetője).

**Határidő:** azonnal

.